cyanic-selkie/wikianc huggingface dataset:
இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஜி
ஏவுதல்
ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் முதலாம் ஏவுதளத்திலிருந்து 28 ஏப்ரல் 2016 ஆம் ஆண்டு, இ.சீ.நே. 12:50 மணிக்கு, பி. எஸ். எல். வி. - சி33 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. வரும் நாட்களில், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்படும்.
மேற்கோள்கள்
பகுப்பு:இந்திய விண்வெளித் திட்டங்கள் பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள் பகுப்பு:இந்திய செயற்கைக்கோள்கள்
சுனெபோட்டோ மாவட்டம்
சுன்னெபோட்டோ மாவட்டம், இந்திய மாநிலமான நாகாலாந்தின் மாவட்டங்களில் ஒன்று. இதன் தலைமையகம் சுன்னெபோட்டோ நகரத்தில் உள்ளது.
அரசியல்
இந்த மாவட்டம் நாகாலாந்து மக்களவைத் தொகுதிக்கு உட்பட்டது. .
இணைப்புகள்
பகுப்பு:நாகாலாந்தின் மாவட்டங்கள் பகுப்பு:சுன்னெபோட்டோ மாவட்டம்
சாரகபள்ளி உத்தமகரகம் கோயில்
சாரகபள்ளி உத்தமகரகம் கோயில் தமிழ்நாட்டில் கிருஷ்ணகிரி மாவட்டம், சாரகபள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வணக்கம்
thumb|வணக்கம் தெரிவிக்கும் ஒரு சிலை. வணக்கம் என்பது தமிழ் கலாச்சாரத்தில் மரபாகும். இது வணங்குதல், தொழுதல், அன்பொழுகல், போற்றுதல், வாழ்த்துதல், வரவேற்றல், நன்றி உரைத்தல் போன்ற பல பொருள்களைக் கொண்டு காணப்படுகிறது.
இது இடத்துக்கு இடம், வணக்கம் பெறும் நபர் என்பதைப் பொறுத்து மாறுபட்டுக் காணப்படும். இறை வணக்கம் என்பது இறைவனை வழிபடுதலை அல்லது இறைவனை வணங்குதலைக் குறிக்கும்.
திருக்குறளில் குறிப்பிட்டுள்ள ஒரு வணக்கம்: கோளில் பொறியின் குணமிலவே எண்குணத்தான்
தாளை வணங்காத் தலை. (திருக்குறள் 9)
உசாத்துணை
பகுப்பு:தமிழர் பண்பாடு பகுப்பு:முத்திரைகள்
ஜப்பானில் கல்யாண ராமன்
ஜப்பானில் கல்யாணராமன் (Japanil Kalyanaraman) 1985-ஆம் ஆண்டு இயக்குனர் எஸ். பி. முத்துராமன் இயக்கிய தமிழ்த் திரைப்படம். இதில் கமல்ஹாசன், ராதா, சத்யராஜ் ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு இளையராஜா அவர்கள் இசையமைத்துள்ளார். இத்திரைப்படம் 1979-ஆம் ஆண்டு வெளியான கல்யாணராமன் எனும் திரைப்படத்தின் தொடர்ச்சி கதையம்சம் கொண்டதாகும்.
பாடல்கள்
இளையராஜா இப்படத்திற்கு இசை அமைத்துள்ளார். பாடல் வரிகள் கவிஞர் வாலி மற்றும் வைரமுத்து எழுதியுள்ளனர்.
இதையும் பார்க்க
கல்யாணராமன்
அந்தோனி ஃபெரேரா
அந்தோனி ஃபெரேரா (Anthonie Ferreira, பிறப்பு:    ஏப்ரல் 13 1955), தென்னாப்பிரிக்க அணியின்    துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 245 முதல்தர துடுப்பாட்டப் போட்டிகளிலும், 230  ஏ-தர துடுப்பாட்டப் போட்டிகளிலும் கலந்து கொண்டுள்ளார். 1974-1992 ஆண்டுகளில், முதல்தர துடுப்பாட்டப் போட்டிகளில்  பங்குகொண்டார்.
வெளி இணைப்பு
அந்தோனி ஃபெரேரா கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1955 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள்
மனித குரங்குகளின் புரட்சி
ஜேம்ஸ் ஃபிரான்கோ, ஃப்ரெய்டா பிந்தோ, ஜான் லித்கோ, பிரையன் காஸ், டாம் ஃபெல்டன், டேவிட் ஓயலோவ் மற்றும் ஆண்டி செர்கிசு ஆகியோர் முக்கியக் கதாப்பாத்திரங்களில் நடித்துள்ளனர். ரிக் ஜஃபா மற்றும் அம்ந்தா சில்வர் ஆகியோர் எழுதிய இதனை 20ஆம் சென்சுரி பாக்ஸ் நிறுவனம் தயாரித்துள்ளது. 1972 அம் ஆண்டு வெளிவந்த பிளானட் ஆஃப் தெ ஏப்ஸ் திரைப்படத்தைத் தழுவி இது எடுக்கப்பட்டது.
இந்தத் திரைப்படமானது ஆகஸ்டு 5, 2011 ஆம் ஆண்டில் வெளியானது. ரசிகர்கள் மற்றும் விமர்சக ரீதியில் நல்ல வரவேற்பைப் பெற்றது. இது சிறந்த காட்சியமைப்பிற்காக அகாதமி விருதுக்கு பரிந்துரைக்கப்பட்டது. சிறந்த இயக்குனர், சிறந்த எழுத்தாளார் ஜஃபா மற்றும் சில்வர் ஆகிய விருதுகள் உட்பட 5 பிரிவுகளில் சனி விருதுக்கு (சடர்ன் விருது) பரிந்துரைக்கப்பட்டது. சிறந்த அறிவியல் புனைவு திரைப்படம், சிறந்த துணைக்கதாப்பாத்திரம் - செர்கிசு மற்றும் சிறந்த காட்சியமைப்புக்கான விருதுகளை வென்றது. இந்தப் படத்தின் தொடர்ச்சியாக மனிதக் குரங்குகளின் எழுச்சி சூலை 11, 2014 ஆம் ஆண்டிலும் அடுத்த பாகமான மனிதக் குரங்குகளின் போர் சூலை 14, 2017 ஆம் ஆண்டிலும் வெளியானது.
கதைச் சுருக்கம்
ஐந்து வருடங்கள் கழித்து சீஸர் தான் யார் என்றும் எங்கிருந்து வந்தேன் என்பன பற்றி வில்லிடம் கேட்கிறது. ஒருநாள் வில்லினுடைய தந்தை மறதியாக வேறொருவரின் தானுந்தை இயக்க முற்படுகிறார். அதில் அண்டைவீட்டார் அவரைத் தாக்கமுற்படவே சீஸர் அவரைத் தாக்குகிறது. எனவே அது குரங்குகளுக்கான சிறையில் அடைக்கப்படுகிறது. அதன் பாதுகாப்பாளர் டாட்ஜ் லேண்டன் அந்தக் குரங்குகளிடம் மிகக் கடுமையாக நடந்துகொள்கிறார்.அதே சமயத்தில் தான் கண்டுபிடித்த மருந்து பற்றி தனது முதலாளியிடம் எடுத்துக் கூறி மீண்டும் அது பற்றி பரிசோதனை செய்ய அனுமதி கேட்கிறான். அவரும் அனுமதி தருகிறார். கோபா எனும் சிம்பன்சிக்கு ஏ எல் இசட்-113 எனும் மருந்தை செலுத்துகின்றனர்.
ஒருநாள் சீசரை மீண்டும் கூண்டிற்குள் போக வேண்டுமென்று அதன் பாதுகாப்பளரான டாட்ஜ் லேண்டன் கட்டளையிடுகிறார். முதல்முறையாக சீஸர் முடியாது என கூச்சலிடுகிறது. பின் இருவருக்குமிடையே சண்டைநடக்கிறது அதில் சீஸர் வெற்றி பெற்று அங்கிருந்த மற்ற சிம்பன்சிகளையும் காப்பாற்றுகிறது. மேலும் ஜெனிசிஸ் சென்று அங்கு ஆய்விற்காக வைத்துள்ள சிம்பன்சிகளையும் காப்பாற்றுகிறது. பின் ஊசியிலை மரங்கள் உள்ள காட்டிற்குச் செல்கின்றன. வில் அங்குசென்று தன்னுடன் வருமாறு சீஸரிடம் கேட்கிறான் ஆனால் சீஸரோ இது தான் தனது வீடு என மனிதர்கள் போல் பேசுகிறது. இதனைப் புரிந்துகொண்ட வில் அங்கிருந்து செல்கிறான்.
இசை
இந்தத் திரைப்படத்தின் பின்னணி இசையானது பட்ரிக் டோயிலால் உருவாக்கப்பட்டு ஜேம்ஸ்ஷியர்மனால் ஹாலிவுட் படமனை சிம்பொனியில் நடத்தப்பட்டது.
வெளியிணைப்புகள்
பகுப்பு:ஆங்கில அறிபுனைத் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள் பகுப்பு:அமெரிக்கத் திரைப்படங்கள்
ஹரிவராசனம்
ஹரிவராசனம் சபரிமலையில் ஒவ்வொருநாள் இரவும் நடை சாத்தப்படும்போது பாடப்படும் பக்திப் பாடலாகும். இந்தப்பாடல் சங்கதத்தில் எழுதப்பட்டிருக்கிறது.
பாடலின் பின்னணியும் முக்கியத்துவமும்
இறைவன் ஐயப்பனை உறங்கவைப்பதற்காக பாடப்படும் தாலாட்டுப் பாடலாக இப்பாடல் கருதப்படுகிறது.
ஹரிவராசனம் விஸ்வமோகனம் ஹரிததீஸ்வரம் ஆராத்யபாதுகம் அரிவிமர்த்தனம் நித்யநர்த்தனம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா ஹரியின் ஆசிகள் நிறைந்தவர், பேரண்டத்தை இயக்குபவர், ஹரியின் அருளின் சாராம்சமாக இருப்பவர், உமது தெய்வீகப் பாதங்களை வணங்குகிறோம். தீயசிந்தனைகளை அழிப்பவர் நீர்; இந்த அண்டத்தை ஆள்பவர் நீர். ஹரி, ஹரனின் புதல்வரே... உம்மிடம் அடைக்கலம் சேர்ந்தோம். சாமியே சரணம் ஐயப்பா, சாமியே சரணம் ஐயப்பா சரணகீர்த்தனம் பக்தமானஸம் பரணலோலுபம் நர்த்தனாலயம் அருணபாசுரம் பூதநாயகம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா
சரண் அடைவோரின் பாடலை விரும்புபவர், பக்தர்களின் மனதில் நிறைந்தவர், பக்தர்களை ஆள்பவர், ஆடலை விரும்புபவர், உதிக்கும் சூரியன் போல பிரகாசிப்பவர் நீர்; உயிர்களின் வேந்தன் நீர். ஹரி, ஹரனின் புதல்வரே... உம்மிடம் அடைக்கலம் சேர்ந்தோம். சாமியே சரணம் ஐயப்பா, சாமியே சரணம் ஐயப்பா பிரணயசத்யகம் பிராணநாயகம் ப்ரணதகல்பகம் சுப்ரபாஞ்சிதம் பிரணவமந்திரம் கீர்த்தனப்பிரியம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா உண்மையின் உணர்வாக  இருப்பவர், எல்லா உள்ளங்களின் விருப்பமாக இருப்பவர், பேரண்டத்தைப் படைத்தவர், சுடரொளி வீசும் ஒளிவட்டமாய் திகழ்பவர், ஓம் எனும் மந்திரத்தின் ஆலயம் நீர்; பக்தர்களின் பாடல்களை விரும்புபவர் நீர். ஹரி, ஹரனின் புதல்வரே... உம்மிடம் அடைக்கலம் சேர்ந்தோம். சாமியே சரணம் ஐயப்பா, சாமியே சரணம் ஐயப்பா துரகவாகனம் சுந்தரானனம் வரகதாயுதம் தேவவர்ணிதம் குருகிருபாகரம் கீர்த்தனப்பிரியம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா குதிரை வாகனர், அழகிய திருஉருவம் கொண்டுள்ளவர், ஆசிர்வதிக்கப்பட்ட தண்டாயுதத்தை ஏந்துபவர், ஒய்யாரமானவர், எமது ஆசான் நீர்; பக்தர்களின் பாடல்களை விரும்புபவர் நீர். ஹரி, ஹரனின் புதல்வரே... உம்மிடம் அடைக்கலம் சேர்ந்தோம். சாமியே சரணம் ஐயப்பா, சாமியே சரணம் ஐயப்பா! திரிபுவனார்ச்சிதம் தேவதாத்மகம் திரிநயன பிரபும் திவ்யதேசிகம் திரிதசப்பூஜிதம் சிந்திதப்பிரதம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா மூவுலகாலும் வணங்கப்படுபவர், கடவுளர்களின் ஆன்மாவாகத் திகழ்பவர், சிவனின் உருவமாக இருப்பவர், தேவர்களால் வணங்கப்படுபவர், உம்மை தினந்தோறும் மூன்றுமுறை வணங்குகிறோம்; எங்கள் மனம் நிறைந்தவர் நீர். ஹரி, ஹரனின் புதல்வரே... உம்மிடம் அடைக்கலம் சேர்ந்தோம். சாமியே சரணம் ஐயப்பா, சாமியே சரணம் ஐயப்பா! பவபயாபகம் பாவுகாவகம் புவனமோகனம் பூதிபூசணம் தவளவாகனம் திவ்யவாரணம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா அச்சத்தை அழிப்பவர், செழிப்பை கொணர்பவர், இந்த அண்டத்தை ஆள்பவர், திருநீரை ஆபரணமாக அணிந்தவர், வெள்ளை யானையை வாகனமாக கொண்டவர் நீர். ஹரி, ஹரனின் புதல்வரே... உம்மிடம் அடைக்கலம் சேர்ந்தோம். சாமியே சரணம் ஐயப்பா, சாமியே சரணம் ஐயப்பா! களம்ருதுஸ்மிதம் சுந்தரானனம் களபகோமளம் காத்ரமோகனம் களபகேசரி வாஜிவாகனம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா ச்ரிதஜனப்ரியம் சிந்திதப்ரிதம் ச்ருதிவிபூஷணம் சாதுஜீவனம் ச்ருதிமனோகரம் கீதலாலசம் ஹரிஹராத்மஜம் தேவமாஷ்ரயே சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா சரணம் ஐயப்பா சுவாமி சரணம் ஐயப்பா சுவாமி சரணம் ஐயப்பா சுவாமி சரணம் ஐயப்பா சுவாமி சரணம் ஐயப்பா பக்தர்களால் நேசிக்கப்படுபவர், பக்தர்களின் வேண்டுதல்களை பூர்த்தி செய்பவர், வேதங்களால் துதிக்கப்படுபவர், ஞானியரை ஆசிர்வதிப்பவர், வேதங்களின் சாராம்சம் நீர்; தெய்வீக இசையை ரசிப்பவர் நீர். ஹரி, ஹரனின் புதல்வரே... உம்மிடம் அடைக்கலம் சேர்ந்தோம். சாமியே சரணம் ஐயப்பா, சாமியே சரணம் ஐயப்பா, சாமியே சரணம் ஐயப்பா, சாமியே சரணம் ஐயப்பா, சாமியே சரணம் ஐயப்பா!
பஞ்சாத்ரீஸ்வரி மங்களம் ஹரி ஹர பிரேமக்கிருதே மங்களம் பிஞ்சாலங்கிருத மங்களம் பிரணமதாம் சிந்தாமணி மங்களம் பஞ்சாஸ்யத்வஜ மங்களம் த்ருஜகதா மாத்ய பிரபூ மங்களம் பஞ்சாஸ்த்ரோபம மங்களம் ஸ்ருதிசிரோலங்கார சன் மங்களம்
இசை வடிவம்
கே. ஜே. யேசுதாஸ் குரலில் பாரம்பரிய ராக - தாளத்துடன் அமைதியாக இசையமைக்கப்பட்டுள்ள இசை வடிவம், ஐயப்ப ஆலயங்களில் ஒலிபரப்பப்படுகிறது.
இன்ன பிற இசை வடிவங்கள்:
வெளி இணைப்புகள்
பகுப்பு:இந்து சமய மந்திரங்கள்
காலித் ஹசன்
காலித் ஹசன் (Khalid Hasan ), பிறப்பு: சூலை 14 1937), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியில், 17 முதல்தர துடுப்பாட்டப் போட்டிகளிலும் கலந்து கொண்டுள்ளார். 1954 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் பாக்கித்தான் பெசாவாரைச் சேர்ந்தவர்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1937 பிறப்புகள் பகுப்பு:2013 இறப்புகள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
மஞ்சுகோ பேரரசின் அரண்மனை அருங்காட்சியகம்
மஞ்சுகோ பேரரசின் அரண்மனையின் அருங்காட்சியகம் (Museum of the Imperial Palace of Manchukuo) என்பது வடகிழக்கு சீனாவின் சிலின் மாகாணத்தின் சாங்ச்சனின் வடகிழக்கு மூலையில் உள்ள ஒரு அருங்காட்சியகமாகும். சப்பானிய கைப்பாவை மாநிலமான மஞ்சுகுவோவின் பேரரசராக தனது பங்கின் ஒரு பகுதியாக சீனாவின் கடைசி பேரரசர் புயி வாழ்வதற்காக சப்பானிய பேரரசின் இராணுவத்தால் உருவாக்கப்பட்ட அதிகாரப்பூர்வ இல்லமாக இந்த அரண்மனை இருந்தது. சீன மக்கள் குடியரசில் இந்த கட்டமைப்புகள் பொதுவாக "பொம்மை பேரரசரின் அரண்மனை" என்றும், "கண்காட்சி அரங்கம்" என்றும் குறிப்பிடப்படுகின்றன. இது சீனாவின் தேசிய சுற்றுலா நிர்வாகத்தால் "கண்ணுக்கினிய பகுதி" என வகைப்படுத்தப்பட்டுள்ளது.
வரலாறு
1931 ஆம் ஆண்டில், சப்பானியர்கள் சீனாவின் வடகிழக்கு, நவீனகால இலியோனிங், சிலின், ஹெய்லோங்ஜியாங் மாகாணங்களின் பகுதியைக் கைப்பற்றினர். அவை வரலாற்று ரீதியாக மஞ்சூரியா சப்பானியர்கள் மஞ்சூரியாவில் அதிகாரப்பூர்வமாக சுயாதீனமான அரசை உருவாக்கினர். அதற்கு அவர்கள் மஞ்சுகோ என்று பெயரிட்டனர். இது உண்மையில் சப்பானின் கைப்பாவை மாநிலமாக இருந்தது. மஞ்சுகுவோவுக்கு சட்டபூர்வமான ஒரு அரசைக்க் கொடுக்கும் முயற்சியில், சப்பானியர்கள் சிங் வம்ச சீனாவின் பதவி நீக்கம் செய்யப்பட்ட கடைசி பேரரசரான புயியை மஞ்சுகுவோ பேரரசராக நிறுவினர்.
கட்டுமானம்
புயியின் பங்கு பெரும்பாலும் அரசத் தலைவராக ஒரு அடையாளமாக இருந்தது. அவர், ஒரு புதிய அரண்மனையை நிர்மாணிக்க அனுமதிக்கப்பட்டார். அரசாங்கத்திடம் இரண்டு குழுக்கள் வெவ்வேறு திட்டங்களை முன்வைத்தன. மஞ்சூரிய இருப்புப்பாதை நிறுவனமான மாண்டெட்சு ஒரு நவீன அரண்மனை வடிவமைப்பை விரும்பியது. அது தன்னை புதிய நகரமான சிங்கிங் (நவீன நாள் சாங்ச்சன் ) உடன் இணைத்தது. பெய்ஜிங்கில் தடைசெய்யப்பட்ட நகரத்தின் மாதிரியாக தெற்கு நோக்கிய அரண்மனைக்கு கட்டுமானப் படைகள் பணியகம் ஆதரவளித்தது. புய் பிந்தையவர்களுக்கு ஆதரவளித்தார். புதிய அரண்மனைக்கு நகரத்தின் மேற்கு பகுதியில் ஒரு தளம் ஒதுக்கப்பட்டு, தற்காலிக அரண்மனை கட்டுவதற்கு மற்றொரு மைய இடம் தேர்வு செய்யப்பட்டது. மேற்கு தளம் விரைவில் மத்திய தளத்தை பிரதான அரண்மனையாக விட்டுவிட்டு கைவிடப்பட்டது. இருப்பினும், இரண்டாம் உலகப் போர் தொடங்கியவுடன், கட்டுமானத்திற்கான வளங்கள் திசை திருப்பப்பட்டன. அரண்மனையின் பணிகள் 1943 இல் நிறுத்தப்பட்டன. இதன் விளைவாக புதிய அரண்மனை ஒருபோதும் நிறைவடையவில்லை.
புயியின் அரண்மனை
சரியான அரண்மனை இல்லாமல், அதற்கு பதிலாக பேரரசர் புய் நகர்ப்புறத்திற்கு வெளியே, இருப்புப்பாதை நிறுவனத்திற்கு அருகில் ஒரு கட்டிடத்தில் தங்க வைக்கப்பட்டார். இந்த கட்டிடம் முன்பு சால்ட் கேபல்லின் அலுவலகங்களாக இருந்தது. இந்த கட்டிடத்திற்கு "உப்பு அரண்மனை" என்ற புனைபெயர் வழங்கியது. இந்த கட்டிடம் அதன் நோக்கத்திற்காக உண்மையில் பொருத்தமற்றது. அது சிறியதாகவும், ஒரு அரச தலைபோதாமலும் இருந்தது. புயி 1932 முதல் 1945 வரை இந்த அரண்மனையில் வசித்து வந்தார்.
இரண்டாம் உலகப் போர்
ஆகத்து 8, 1945 இல், சோவியத் ஒன்றியம் சப்பான் பேரரசின் மீது போரை அறிவித்தது. சோவியத் செம்படை வடக்கிலிருந்து மஞ்சூரியா மீது படையெடுத்தது. 1945 ஆகத்து 20 வாக்கில் செஞ்சேனை கிட்டத்தட்ட எல்லா மஞ்சுகுவோவையும் கைப்பற்றியது. சப்பானிய சாம்ராச்சியம் நிபந்தனையின்றி இரண்டாம் உலகப் போரில் சரணடைந்தது. விமானம் மூலம் சப்பானுக்குத் தப்பிக்க முயன்ற புயி அரண்மனையை விட்டு வெளியேறினார். ஆனால் சோவியத்துகளால் கைது செய்யப்பட்டார். அரண்மனையும் அதைச் சுற்றியுள்ள நகரமும் கொள்ளையடிக்கப்பட்டன.
அருங்காட்சியகம்
1962 ஆம் ஆண்டில் இந்த கட்டமைப்புகள் பாதுகாக்கப்பட்டு மஞ்சுகோ பேரரசின் அரண்மனையின் அருங்காட்சியகமாக திறக்கப்பட்டன. கண்காட்சிகள் 1982 இல் சிலின் மாகாண அருங்காட்சியகத்துடன் விரிவாக்கப்பட்டன. மேலும், 1984 இல் புதுப்பிக்கப்பட்டது. முழு வளாகமும் 2004 இல் புதுப்பிக்கப்பட்டது. பெர்னார்டோ பெர்டோலூசியின் 1987 ஆம் ஆண்டு புயியின் வாழ்க்கை வரலாற்று திரைப்படமான த லாஸ்ட் எம்பெரர் படத்தில் இந்த அரண்மனை காட்டப்பட்டது. திரைப்படத்தில் புயியின் ஆட்சியை மஞ்சுகோவின் பேரரசராக சித்தரிக்கிறது.
வெளி இணைப்புகள்
பகுப்பு:சீனாவில் உள்ள அரண்மனைகள்
வட்டக்கச்சி மத்திய கல்லூரி
கல்லூரிக் கீதம்
வாழ்த்துவோம் வாழ்த்துவோம்
ஞானவொளி மிளிரும் கல்வி
கட்டுக்கட்டாய் நெல்மணிகள்
வட்டக்கச்சி மாநிலத்தின்- உயரகல்லூரி
பட்சமுடன் பல கலைகள் பயிலத் தரும் ஆலயம்
தெள்ளு தமிழ் வளர்துப்பேச பணிபல புரியவும்
வள்ளுவன் குறளைப்போல வாழ்க நீடு வாழ்கவே
உசாத்துணை
பகுப்பு:கிளிநொச்சி மாவட்டப் பாடசாலைகள்
பத்து காஜா தொடருந்து நிலையம்
பத்து காஜா தொடருந்து நிலையம் (ஆங்கிலம்: Batu Gajah Railway Station மலாய்: Stesen Keretapi Batu Gajah); சீனம்: 华都牙也火车站) என்பது மலேசியா, பேராக், பத்து காஜா நகரில் அமைந்துள்ள ஒரு தொடருந்து நிலையம் ஆகும். 2008-ஆம் ஆண்டில், மலேசிய போக்குவரத்து அமைச்சர் டத்தோ ஸ்ரீ சான் காங் சோய் (Dato’ Sri Chan Kong Choy) அவர்களால் அதிகாரப்பூர்வமாகத் திறக்கப்பட்டது.
இந்த நிலையம் மலாயா தொடருந்து நிறுவனத்தின் (Keretapi Tanah Melayu Berhad) கீழ் கேடிஎம் இடிஎஸ் தொடருந்து சேவைகளை வழங்குகிறது. அத்துடன் பத்து காஜா நகரத்திற்கான முக்கிய தொடருந்து முனையமாகவும் மற்றும் சரக்குத் தொடருந்துகளைக் கையாளும் முனையமாகவும் செயல்படுகிறது.
பொது
பத்து காஜா நகரின் பூசிங் சாலையில் இருந்த பழைய நிலையம் 19 சூலை 2005-இல் மூடப்பட்டது. அத்துடன் அந்தப் பழைய ஒற்றைத் தள நிலையம் அருங்காட்சியகமாகவும் மாற்றப்பட்டது. பத்து காஜா நகரத்தில் உள்ள கம்போங் பீசாங் புறநகரில் இந்த நிலையம் அமைந்துள்ளது.
இந்த நிலையத்தைச் சுற்றியுள்ள பெரும்பாலான பகுதிகளில் மலாயா தொடருந்து நிறுவனத்திற்கு சொந்தமான கிடங்குகள் உள்ளன.
பெங்காலான் குடியிருப்பு
இந்த நிலையம் பத்து காஜாவில் இருந்து வருபவர்களுக்கு மட்டுமின்றி, ஈப்போ நகரப் பகுதிகளில் உள்ள தஞ்சோங் துவாலாங், மாலிம் நாவார், லகாட் மற்றும் பூசிங் போன்ற சுற்றுப்புறப் பகுதிகளுக்கும்; பெங்காலான் குடியிருப்பு மற்றும் வணிகப் பகுதிகளுக்கும் சேவை செய்கிறது.
ஸ்ரீ இசுகந்தர் தொழிற்பேட்டைக்குச் செல்லும் பயணிகளும்; பெட்ரோனாஸ் தொழில்நுட்ப பல்கலைக்கழக (Universiti Teknologi Petronas) மாணவர்களும் இந்த நிலையத்திற்கு வருகிறார்கள்.
கிம்மாஸ் - பாடாங் பெசார் சேவை
கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் கிம்மாஸ் - பாடாங் பெசார் மற்றும் ஈப்போ - பாடாங் பெசார் நிலையங்களுக்கு இடையே சேவையாற்றுகின்றன.
கிம்மாஸ் - பாடாங் பெசார் சேவை 11 சூலை 2015 அன்று தொடங்கியது. ஈப்போ - பாடாங் பெசார் சேவை 10சூலை 2015 அன்று தொடங்கியது.
அதே வேளையில், புக்கிட் மெர்தாஜாம், பாடாங் ரெங்காஸ் நிலையங்களை இணைக்கும் பாடாங் ரெங்காஸ் வழித்தடம் (KTM Komuter Padang Rengas Line) 10 ஜூலை 2015 அன்று திறக்கப்பட்டது.
பத்து காஜா நகரம்
பத்து காஜா நகரம் (Batu Gajah), ஈப்போ மாநகரத்தில் இருந்து 24 கி.மீ. தொலைவில் உள்ளது. தஞ்சோங் துவாலாங், துரோனோ, கிளேடாங், பூசிங், சிம்பாங் பூலாய் போன்ற இடங்களுக்கு மிக அருகாமையில் உள்ளது.
பத்து காஜா எனும் சொல் ஒரு மலாய்ச் சொல் ஆகும். பத்து என்றால் ’கல்’. காஜா என்றால் ’யானை’. யானைக் கல் என்பதே அதன் பொருள் ஆகும். முன்பு காலத்தில். கிந்தா ஆற்றின் மருங்கில் இரு பெரும் கல் பாறைகள் இருந்தன. யானைகளைப் போல வடிவம் கொண்ட அந்தக் கல் பாறைகள் உள்ளூர் கிராம மக்களால் செதுக்கப் பட்டவை.
பத்து காஜா ஈயச் சுரங்கங்கள்
பத்து காஜா ஈயச் சுரங்கங்களுக்குப் பெயர் பெற்ற இடமாகும். சீனாவில் இருந்து இங்கு வந்து குடியேறிய சீனர்கள், ஈயச் சுரங்கங்களில் வேலை செய்தனர். அதனால், இன்றும் இந்த நகரில் அதிகமான சீனர்களைக் காண முடிகின்றது. சங்காட் எனும் கிராமத்தில் ஓர் இந்தியர்க் குடியிருப்பு பகுதியும் உள்ளது.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள்
குனூ தளையறு ஆவண உரிமம்
படைப்பாக்கத்தின் பயனைத் தடுக்காது மேலும் மேலும் பயன்படுத்துவதை ஊக்குவிப்பதால் இது பொதுவாக அளிப்புரிமம் என வழங்கப்படுகிறது. இதன்படி ஒரு படைப்பாளி உரிமம் வழங்குகிறார் என்றால் குனூ தளையறு ஆவண உரிமம் வரையறைகளின் கீழ் எவரும் தனது ஆக்கத்தை மீண்டும் வெளியிடவோ, பகிரவோ, மாற்றவோ அவருக்கு ஒப்புதல் அளிக்கிறார். இந்த வரையறைகளில் முதன்மையானது எந்த ஓர் ஆக்கமும் குனூ தளையறு ஆவண உரிமம் கீழ் உள்ள ஆக்கத்திலிருந்து பெறப்பட்டால் அந்த ஆக்கமும் குனூ தளையறு ஆவண உரிமம் கீழேயே அமையும். தளையறு ஆவண உரிம ஆக்கங்களை மாற்றியமைத்து மாறுபட்ட பதிப்புரிமை உள்ள ஆக்கங்களை வெளியிட இயலாது. எனவே இந்த உரிமம் அந்தப் படைப்பின் உடனேயே தங்கியிருப்பதால் சிலநேரங்களில் இது நுண்ணுயிரி உரிமம் எனவும் அழைக்கப்படுகிறது.
மேலும் ஓர் படைப்பைப் பகிரவோ மாற்றவோ செய்கையில் பயனர் முந்தைய படைப்பாளிகளுக்கு ஆக்குநர்சுட்டு அளிப்பதுடன் மாற்றங்களைப் பட்டியலிடவும் வேண்டும் என குனூ தளையறு ஆவண உரிமம் வலியுறுத்துகிறது.
இறுதியாக, இந்த உரிமத்தின் கீழ் வெளியாகும் எந்தப் படைப்பும் ஏதாவது ஓரிடத்தில் இந்த உரிமத்தின் முழுமையான உள்ளடக்கத்தை கொண்டிருக்க வேண்டும். இது அனைத்து நேரங்களிலும் இயலாது என விமரிசனங்கள் எழுந்துள்ளன. ஒரு நூலின் இறுதியில் முழு உள்ளடக்கத்தையும் வெளியிட முடியும்; ஆனால், ஓர் ஒளிப்படத்தில் அல்லது இசைத்துண்டில் வெளியிட இயலாது.
இவற்றையும் பார்க்கவும்
பகுப்பு:மென்பொருள் உரிமங்கள் பகுப்பு:குனூ
லாயிட் ஃபெரேரா
வெளி இணைப்பு
லாயிட் ஃபெரேரா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:டொர்செட் துடுப்பாட்டக்காரர்கள்
ஒப்பு காமா கதிர் மாறிலி
ஒப்பு காமா கதிர் மாறிலி (Specific gamma ray constant) என்பது ஒரு மில்லி கியூரி செயல் திறனுடைய கதிர் ஐசோடோப்பிலிருந்து ஒரு சென்டிமீட்டர் தொலைவில் ஒரு மணி நேரத்தில் பெறப்படும் கதிர் வீச்சளவாகும் (Exposure). இது τ இனால் குறிக்கப்படும். ஒப்பு காம்மா கதிர் மாறிலி கதிர் மருத்துவத்தில் பயன்படும் கதிர் ஐசோடோப்புகளின் ஒரு முக்கிய பண்பாகும்.
மருத்துவத்தில் பயன்படும் சில ஐசோடோப்புகளின் τ மதிப்பு
பகுப்பு:கதிர் மருத்துவம்
வடக்குதிட்டை வாசுதேவபெருமாள் கோயில்
வடக்குதிட்டை வாசுதேவபெருமாள் கோயில் தமிழ்நாட்டில் கடலூர் மாவட்டம், வடக்குதிட்டை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வாசுதேவப்பெருமாள்சுவாமி, ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கைலாசநாதர் கோயில், நெடுங்குடி
நெடுங்குடி கைலாசநாதர் திருக்கோயில் இந்தியாவில் தமிழ்நாட்டில் புதுக்கோட்டை மாவட்டத்தில் நெடுங்குடி, கைலாசபுரம் எனும் முத்தரையர் மக்கள் வாழும் ஊரில் அமைந்துள்ள சிவன் கோயிலாகும்.
புராணம்
புராண காலத்தில் நெடுங்குடியில் வில்வ மரங்கள் நிறைந்த மண்மலை குன்றுகள் இருந்தது. இங்கு வந்த பெருஞ்சீவி, சிரஞ்சீவி என்னும் சகோதரர்கள் சிவபெருமானை வழிபட விரும்பினர். அண்ணன் பெருஞ்சீவி தன் தம்பி சிரஞ்சீவியிடம் வழிபாட்டிற்காக காசியிலிருந்து புனித லிங்கம் எடுத்து வர கூறினார். அண்ணன் உத்தரவை ஏற்று தம்பி காசிக்கு சென்றார். பூஜைக்கு உரிய நேரத்தில் அவர் வராததால், அண்ணன் தானாகவே ஒரு சிவலிங்கத்தைச் செய்து சிவ வழிபாடு செய்தார். தாமதமாக வந்த தம்பி சிரஞ்சீவி தான் கொண்டுவந்த சிவலிங்கத்தை வைத்து மீண்டும் பூசை செய்ய சொன்னபோது அண்ணன் மறுக்கவே, ஆத்திரமடைந்த தம்பி திருமாலை தியானித்து தவமிருந்தார். அசுர சகோதரர்களுக்கு அருள் புரிய விரும்பிய திருமால் அவர்களிடம் ஒற்றுமையாக இருந்து வழிபடும்படியும், அவர்கள் பூசை செய்யும் இத்தலம் புகழோடு திகழும் என்றும் கூறினார்.
மூலவர்
இக்கோயிலின் மூலவர் கைலாசநாதர் என்றும் காசிநாதர் என்றும் அழைக்கப்படுகிறார். இறைவி பிரசன்னநாயகி ஆவார். கர்ப்பகிரகம், அர்த்த மண்டபம், மகா மண்டபம், இறைவி சன்னதி மற்றும் பிற சன்னதிகள் உள்ளன. இக்கோயில் மண் மலை மீது அமைந்துள்ளது. அக்காலத்தில் இங்குள்ள மூலவருக்கு அபிஷேகம் செய்யப்பட்ட பால் காசி கோயிலின் படியில் இருப்பதாகக்கூறுவர்.அதனால் இவரை படிக்காசிநாதர் என்றும் அழைப்பர். கோயிலில் உள்ள லிங்கம் காசியிலிருந்து பெருஞ்சீவி, சிரஞ்சீவி என்னும் அசுரர்களால் வழிபடப்பட்டதாகும். அம்மன் சன்னதி கி.பி.13ஆம் நூற்றாண்டில் பாண்டிய மன்னனால் திருப்பணி செய்யப்பட்டது. கோயிலின் தல மரம் வில்வம் ஆகும்.
விழாக்கள்
பௌர்ணமி, அமாவாசை மற்றும் மாதப்பிறப்பு நாள்களில் கிரிவலமும், பிரதோஷ நாள்களில் நந்திக்கு சிறப்பு அபிஷேகமும் நடத்தப்பெறுகின்றன. இக்கோயிலின் அடிவாரத்தில் கிரிவல வீதியில் ஈசான்ய வடகிழக்கு  திசையில் உள்ள பாம்பாறு நதியில் நீராடி மூலவரை வணங்கினால் பிரார்த்தனை நிறைவேறுவதாக பக்தர்கள் நம்புகின்றனர். ஆடிப்பூரத்தன்று இறைவிக்கு திருவிழா நடைபெறுகிறது.
திறந்திருக்கும் நேரம்
== மேற்கோள்கள்https://www.dinamani.com/all-editions/edition-trichy/pudukottai/2015/feb/02/%E0%AE%AA%E0%AF%81%E0%AE%A4%E0%AF%81%E0%AE%95%E0%AF%88%E0%AE%AF%E0%AE%BF%E0%AE%B2%E0%AF%8D-%E0%AE%AE%E0%AF%81%E0%AE%A4%E0%AF%8D%E0%AE%A4%E0%AE%B0%E0%AF%88%E0%AE%AF%E0%AE%B0%E0%AF%8D-%E0%AE%95%E0%AE%BE%E0%AE%B2%E0%AE%95-40356.html ==
ஆலன் ஜெய் ஈகர்
ஆலன் ஜெய் ஈகர் (Heeger, Alan J.) (பிறப்பு ஜனவரி 22, 1936) ஒரு அமெரிக்க இயற்பியலாளர், கல்வியாளர் மற்றும் வேதியியலில் நோபல் பரிசு பெற்றவர்.
ஈகர் கடத்தும் தன்மை கொண்ட பலபடிகளைக் கண்டறிந்தமைக்காகவும், இத்தகைய புதுமையான பொருள்களை தொழில்நுட்ப பயன்பாடுகளுக்கு கிடைக்கச் செய்தமைக்காகவும் பொறியியலுக்கான தேசிய அகாதெமியின் உறுப்பினராக 2002 ஆம் ஆண்டில் இவர் தேர்ந்தெடுக்கப்பட்டார்.
வாழ்க்கை மற்றும் தொழில்
ஈகர் அயோவாவின் சியோக்ஸ் நகரில் ஒரு யூத குடும்பத்தில் பிறந்தார். அவர் அயோவாவின் அக்ரோனில் வளர்ந்தார், அங்கு இவரது தந்தை ஒரு பொது அங்காடி வைத்திருந்தார். ஒன்பது வயதில், இவரது தந்தையின் மரணத்தைத் தொடர்ந்து, குடும்பம் சியோக்ஸ் நகரத்திற்கு குடிபெயர்ந்தது.
ஈகர் 1957 ஆம் ஆண்டில் நெப்ராஸ்கா-லிங்கன் பல்கலைக்கழகத்தில் இயற்பியல் மற்றும் கணிதத்தில் இளங்கலைப் பட்டம் பெற்றார், 1961 ஆம் ஆண்டில் பெர்க்லியில் உள்ள கலிபோர்னியா பல்கலைக்கழகத்தில் இயற்பியலில் முனைவர் பட்டம் பெற்றார். 1962 முதல் 1982 வரை அவர் பென்சில்வேனியா பல்கலைக்கழகத்தின் ஆசிரியராக இருந்தார். 1982 ஆம் ஆண்டில், கலிபோர்னியா பல்கலைக்கழகத்தில், சாண்டா பார்பராவில் இயற்பியல் துறை மற்றும் பொருள் துறையில் பேராசிரியராக தனது தற்போதைய பணியைத் தொடங்கினார். அவரது ஆராய்ச்சி யுனியாக்ஸ், கோனார்கா மற்றும் சிரிகன் உள்ளிட்ட பல தொடக்க நிறுவனங்களை உருவாக்க வழிவகுத்தது. இது 2003 இல் கில்லர்மோ சி.பசன், பேட்ரிக் ஜே. டயட்ஸன், பிரெண்ட் எஸ். கெய்லோர்ட் ஆகியோரால் நிறுவப்பட்டது. ஆலன் ஈகர் யூனியாக்ஸின் நிறுவனர் ஆவார். பின்னர், இது டுபோன்டால் வாங்கப்பட்டது.
கெம்பட்டி உத்தமகரகம் கோயில்
கெம்பட்டி உத்தமகரகம் கோயில் தமிழ்நாட்டில் கிருஷ்ணகிரி மாவட்டம், கெம்பட்டி என்னும் ஊரில் அமைந்துள்ள அம்மன் கோயிலாகும்.
ஆலன் ஜெய் ஈகர்
வாழ்க்கை மற்றும் தொழில்
இவர் 2000 இல் வேதியியலுக்கான நோபல் பரிசை ஆலன் ஜி.மக்டியார்மிட் மற்றும் ஹிடேகி ஷிரகாவா ஆகியோருடன் "கடத்தும் தன்மை கொண்ட பலபடிகளின் கண்டுபிடிப்பு மற்றும் வளர்ச்சிக்காக" பெற்றார். இவர்கள் 1977 ஆம் ஆண்டில் “பாலிஅசெட்டிலீன் ஒரு கடத்தும் பலபடி" என்ற பெயரில் தங்கள் முடிவுகளை வெளியிட்டனர்
இவர் 1983 ஆம் ஆண்டில் அமெரிக்க இயற்பியல் சங்கத்தின் ஆலிவர் ஈ. பக்லி பரிசையும், 1995 ஆம் ஆண்டில், உயிரியல் அல்லாத பொருட்களின் அறிவியலுக்கான பல்சான் பரிசையும் வென்றார்.
கெம்பட்டி உத்தமகரகம் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
ஆலன் ஜெய் ஈகர்
வாழ்க்கை மற்றும் தொழில்
இவரது மகன்கள் நரம்பியல் விஞ்ஞானி டேவிட் ஈகர் மற்றும் நோயெதிர்ப்பு நிபுணர் பீட்டர் ஈகர் ஆவர்.
கெம்பட்டி உத்தமகரகம் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஆலன் ஜெய் ஈகர்
வாழ்க்கை மற்றும் தொழில்
அக்டோபர் 2010 இல், ஈகர் அமெரிக்காவின் அறிவியல் மற்றும் பொறியியல் திருவிழாவின் நோபல் விருதாளருடன் மதிய உணவு என்ற நிகழ்ச்சியில் பங்கேற்றார். அங்கு நடுத்தர மற்றும் உயர்நிலைப் பள்ளி மாணவர்கள் நோபல் பரிசு பெற்ற விஞ்ஞானியுடன் ஒரு மதிய உணவில் முறைசாரா உரையாடலில் ஈடுபட்டனர். ஈகர் ஐக்கிய அமெரிக்க நாடுகள் அறிவியல் மற்றும் பொறியியல் விழாவின் ஆலோசனைக் குழுவில் உறுப்பினராகவும் உள்ளார். ஈகர் மூன்று முறை (2006, 2007, 2010) ஸ்டேஜ் சர்வதேச ஆய்வுக்கட்டுரைப் போட்டியின் நீதிபதியாக இருந்தார்.
மேற்கோள்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள் பகுப்பு:யூத இயற்பியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் வேதியியற் பரிசு பெற்றவர்கள் பகுப்பு:வாழும் நபர்கள் பகுப்பு:1936 பிறப்புகள்
கெம்பட்டி உத்தமகரகம் கோயில்
பூசைகள்
ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எஸ். எஸ். ராமசுப்பு
'''எஸ். எஸ். ராமசுப்பு''' (பிப்ரவரி 11, 1950, ஆலங்குளம், திருநெல்வேலி) என்பவர் இந்திய தமிழ் அரசியல்வாதி ஆவார். இவர் 2009 ஆம் ஆண்டு முதல் 2014 வரை திருநெல்வேலி தொகுதி நாடாளுமன்ற உறுப்பினராக பணியாற்றியவர் ஆவார் மேலும்  1989 மற்றும் 1991 தேர்தல்களில் ஆலங்குளம் தொகுதியில் இருந்து இந்திய தேசிய காங்கிரஸ் வேட்பாளராக போட்டியிட்டு தமிழக சட்டசபைக்கு தேர்ந்தெடுக்கப்பட்டுள்ளார்.
ராமசுப்புவின் தந்தை எஸ். சுடலைமுத்து நாடார் நெல்லை மாவட்டத்தில் இந்திய தேசிய காங்கிரஸ் கட்சியில் தீவிரமாக செயல்பட்டார். ராமசுப்புவின் அரசியல் வாழ்க்கை 1972 இல் மாவட்ட மாணவர் காங்கிரசில் பணியாற்றியதன் வழியாக தொடங்கியது. வங்கியில் ஏழு ஆண்டுகள் பணியாற்றிய நிலையில் காங்கிரஸ் கட்சியின் முழுநேர அரசியல்வாதியாக ஆனார்.
1989 ஆம் ஆண்டு திராவிட கட்சிகளுடன் கூட்டணி இல்லாமல் சதனித்து தமிழ்நாடு சட்டமன்ற தேர்தலில் போட்டியிட தமிழ்நாடு காங்கிரஸ் கட்சி குழு முடிவு செய்தது. ஆலங்குளம் தொகுதியில் போட்டியிட ராமசுப்பு தேர்ந்தெடுக்கப்பட்டார். அதில் அலடி அருணா மற்றும் கருப்பசாமி பாண்டியன் ஆகியோரை எதிர்த்து போட்டியிட்டு வென்றாா். ராமசுப்பு மீண்டும் 1991 சட்டசபை தேர்தலில் போட்டியிட்டு 32,000 வாக்குகளைப் பெற்றார்.
2009 பொதுத் தேர்தலில் இவர் திருநெல்வேலி தொகுதியில் இருந்து மக்களவைக்கு தேர்ந்தெடுக்கப்பட்டார். நாடாளுமன்ற கூட்டத் தொடர்களில் இவர் 1,000 க்கும் அதிகமான கேள்விகளை கேட்டார். மேலும் மீனவர்கள் (நலன்புரி) மசோதா மற்றும் சிறப்ப கல்வி வசதிகள் மசோதா (வறுமைக் கோட்டிற்கு கீழே வாழும் பெற்றோர்களின் குழந்தைகளுக்கானது) ஆகியவற்றை அறிமுகப்படுத்தினார்.
ஆதாரங்கள்
பகுப்பு:15வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:1950 பிறப்புகள்
உருபீடியம் வெள்ளி அயோடைடு
ருபீடியம் வெள்ளி அயோடைடு (Rubidium silver iodide) என்பது RbAg4I5 என்ற மூலக்கூற்று வாய்ப்பாடு கொண்ட முத்தனிமச் சேர்ம வகையாகும். வழக்கத்திற்கு மாறான திடப்பொருளாக விளங்கும் இம்முத்தனிமச் சேர்மத்தின் கடத்துத் திறன், வெள்ளி அயனிகள் படிக அணிக்கோவைக்கு உட்புறத்திலேயே நகர்வதை அடிப்படையாகக் கொண்டிருக்கிறது. 146 0 வெப்பநிலையில் ஆல்ஃபா நிலை வெள்ளி அயோடைடு பெற்றுள்ள அயனிக்கடத்தல் திறன் பண்புகளை ஆய்வு செய்து கொண்டிருந்தபோது இப்பண்பு கண்டறியப்பட்டது.
விகிதவியல் அளவுகளில் ருபீடியம் அயோடைடு மற்றும் வெள்ளி(I) அயோடைடு சேர்மங்கள் ஒன்றாகச் சேர்க்கப்பட்டு அவற்றை உருக்கியோ அல்லது துகளாக அரைத்தோ ருபீடியம் வெள்ளி அயோடைடைத் தயாரிக்கமுடியும். இதனுடைய மின்கடத்துகையின் அளவு ஒரு மீட்டருக்கு 25 சீமென் என்று அறியப்படுகிறது. அதாவது, 1×1×10 மி.மீ பார் (அளவை|பார்) அழுத்தத்தில் நீள் அச்சில் 400 ஓம்கள் மின்தடையைப் பெற்றிருக்கிறது.
நான்முக அயோடின்களின் தொகுப்பால் இதன் படிக அமைப்பு ஆக்கப்பட்டுள்ளது. வெள்ளி அயனிகள் உட்பரவுதலுக்கு ஏதுவாக இவற்றின் முகப்புகள் பகிர்ந்து கொள்ளப்படுகின்றன.
ருபீடியம் வெள்ளி அயோடைடு 1970 ஆம் ஆண்டில் மின்கலன்களுக்கான திண்ம மின்பகுளியாக பரிந்துரைக்கப்பட்டது. வெள்ளி மற்றும் ருபீடியம் அயோடைடு மின்முனைகள் இரண்டையும் இணைக்கும் இணையலாக இது பயன்படுத்தப்பட்டது.
ருபீடியம் வெள்ளி அயோடைடு குடும்பமானது பல சேர்மங்களால் ஆன குழு மற்றும் திண்மங்களின் கரைசல்களைக் கொண்டுள்ளது. இவை RbAg4I5 சேர்மத்துடன் ஆல்ஃபா நிலை மாறுபாடுகளுடன் சமபகுதிய அமைப்பைக் கொண்டுள்ளன. Ag+ மற்றும் Cu+ நேர்மின் அயனிகளுடன் கூடிய மேம்படுத்தப்பட்ட மீஉயர் அயனிக்கடத்திகளுக்கு உதாரணமாக பின்வருவனவற்றைக் கூறலாம் KAg4I5, NH4Ag4I5, K1−xCsxAg4I5, Rb1−xCsxAg4I5, CsAg4Br1−xI2+x, CsAg4ClBr2I2, CsAg4Cl3I2, RbCu4Cl3I2, KCu4I5 மற்றும் பல.
மேற்கோள்கள்
பகுப்பு:உலோக ஆலைடுகள் பகுப்பு:அயோடைடுகள் பகுப்பு:உருபீடியம் சேர்மங்கள் பகுப்பு:வெள்ளி சேர்மங்கள்
சோழர் காலக் கட்டிடக்கலை
சோழர் காலக் கட்டிடக்கலை என்பது பல்லவர் காலக் கட்டிடக்கலையின் தொடர்ச்சியாக, சோழர் தமிழ் நாட்டில் வலிமை பெற்றிருந்த கி.பி. ஒன்பதாம் நூற்றாண்டின் தொடக்கம் முதல் பன்னிரண்டான் நூற்றாண்டின் நடுப்பகுதி வரையிலான காலப்பகுதியில் வளர்ந்த கட்டிடக்கலைப் பாணியைக் குறிக்கும்.
ஆரம்ப காலம்
சோழர் எழுச்சியின் ஆரம்ப காலத்தில், முதல் ஒரு நூற்றாண்டு காலம் வரை கட்டப்பட்ட கட்டிடங்கள் மிகவும் குறைவாகவே காணப்படுவதுடன் அவை அளவிலும் சிறியவையாக உள்ளன. திருக்கட்டளை என்னும் இடத்திலுள்ள சுந்தரேஸ்வரர் கோயில், நார்த்தாமலையில் உள்ள விஜயாலயன் கோயில், கொடும்பாளூரிலுள்ள மூவர்கோயில் என்பன குறிப்பிடத்தக்கவை. இவற்றுள் திருக்கட்டளையிலும், நார்த்தாமலையிலும் உள்ளவை ஒன்பதாம் நூற்றாண்டின் இறுதியில் கட்டப்பட்டிருக்கலாம் என்று கருதப்படுவதால் அவையே சோழர்காலக் கட்டிடங்களில் காலத்தால் முந்தியவை எனலாம். இவை தவிர கடம்பர்மலை, குளத்தூர், கண்ணனூர், கலியபட்டி, திருப்பூர், பனங்குடி போன்ற இடங்களிலும் இக்காலக் கோயில்களைக் காணமுடியும். இவற்றுடன் ஓரளவு பெரிய கட்டிடமான ஸ்ரீனிவாசநல்லூரிலுள்ள குரங்கநாதர் கோயிலும் 10 ஆம் நூற்றாண்டின் முற்பகுதியில் கட்டப்படதாகக் கருதப்படுகிறது.
இன்று நிலைத்திருக்கும் ஆரம்ப சோழர் காலக் கோயில்கள் அனைத்தும் முழுமையாகக் கருங்கற்களினால் ஆனவை. இவற்றிலே முந்தைய பல்லவர் காலக் கோயில்களின் அம்சங்கள் காணப்பட்டாலும், அவற்றைவிட இச் சோழர் காலக் கோயில்கள் திருத்தமாகக் கட்டப்பட்டுள்ளன. இது பல்லவர் காலத்துக்குப் பின்னர் கற் கட்டிடங்களைக் கட்டுவதில் ஏற்பட்ட முன்னேற்றத்தைக் காட்டுகிறது.
மத்திய காலம்
thumb|250px|தஞ்சைப் பெரிய கோயில், சோழர் காலக் கட்டிடக்கலையின் முதிர்ச்சிக்கு எடுத்துக்காட்டு பத்தாம் நூற்றாண்டின் இறுதிப்பகுதியில் இராஜராஜ சோழன் பட்டத்துக்கு வந்தபின்னர் சோழப் பேரரசின் வலிமை ஏறுமுகத்தில் இருந்தது. இதன் வெளிப்பாடாக இவன் காலத்திலும், இவன் மகனான இராஜேந்திர சோழன் காலத்திலும் பிரம்மாண்டமான கோயில்கள் கட்டப்பட்டன. இவற்றுள் கி.பி 1003 ஆண்டு தொடங்கப்பட்டு 1010 ல் கட்டிமுடிக்கப்பட்ட தஞ்சாவூரில் உள்ள தஞ்சைப் பெரிய கோயில் என்ற அழைக்கப்படும் பெருவுடையார் கோயில் மிகவும் முக்கியத்துவம் வாய்ந்தது. சோழர்காலக் கட்டிடக்கலையின் முதிர்ச்சியை வெளிப்படுத்துவதாகக் குறிப்பிடப்படும் இக் கோயில் இந்தியாவில் கட்டப்பட்ட எந்தக் கோயிலிலும் அளவில் பெரியது எனக் கருதப்படுகின்றது. 90 அடி அகலம், 90 அடி நீளமுடைய கருவறைக்கு மேல் 190 அடியும், நிலத்திலிருந்து 210 அடி உயரமுடைய விமானத்தைக் கொண்டது இக் கோயில்.
இதைத் தொடர்ந்து பதினோராம் நூற்றாண்டுத் தொடக்கத்தில் இராசேந்திரசோழன் காலத்தில் கட்டப்பட்டதே கங்கைகொண்ட சோழபுரத்திலுள்ள கோயில். இதன் விமானம் 150 அடி உயரமுள்ளது. தான் பெற்ற போர் வெற்றிகளுக்கான சின்னமாகத் தஞ்சைப் பெரிய கோயிலின் அமைப்பைப் பின்பற்றிக் கட்டப்பட்டது இக் கோயில். கம்பீரமும்,பொலிவும் கொண்ட தஞ்சைக் கோயிலுடன் கங்கை கொண்ட சோழபுரக் கோயிலை ஒப்பிடமுடியாதெனினும், இங்கே அமைந்துள்ள நுணுக்கமான வேலைப்பாடுகள் சோழப்பேரரசின் உச்சகட்ட வலிமையை வெளிப்படுத்துவதாகக் கூறப்படுகிறது.
பிற்காலம்
சோழர்கள் கி.பி. 1279 வரை தமிழ் நாட்டில் ஆட்சியிலிருந்தபோதும், கங்கை கொண்ட சோழபுரத்துக்குப் பின்னர் முன் குறிப்பிடப்பட்ட இரண்டு கட்டிடங்களுடனும் ஒப்பிடக்கூடிய கட்டிடங்கள் எதுவும் கட்டப்பட்டதாகத் தெரியவில்லை. கும்பகோணத்திற்கு அருகேயுள்ள சூரியனார் கோயிலும், தாராசுரத்திலுள்ள ஐராவதேஸ்வரர் கோயிலும், கம்பகரேஸ்வரர் கோயிலும் பிற்காலச் சோழர்காலக் கட்டிடக்கலைக்கு எடுத்துக் காட்டுகளாகும்.
பாடும் பறவைகள்
பாடும் பறவைகள் இயக்குனர் வம்சி இயக்கிய திகில் தமிழ்த் திரைப்படம். இதில் கார்த்திக், பானுப்ரியா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட ஆண்டு 1986.
பாடல்கள்
இத்திரைப்படத்திற்கு இளையராஜா இசையமைத்தார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:சரத் பாபு நடித்த திரைப்படங்கள்
நீலகிரி ஆடு
நீலகிரி செம்மறியாடு என்பது தமிழ்நாட்டின் நீலகிரி மாவட்டத்தில் மட்டும் காணப்படும் ஒரு செம்மறி ஆட்டு இனமாகும். இது நீலகிரி மலைப் பகுதிகளில் இனப்பெருக்கம் ஆனவை மேலும் இவை அவற்றிலிருந்து கிடைக்கும் தரமான கம்பளிக்காக அறியப்படுகிறன. அதன் கம்பளி இழைகளிலிருந்து கம்பளிப் போர்வைகள் தயாரிக்கப்படுகின்றன. இவை ஆண்டுக்குச் சுமார் 1 கிலோ கம்பளியைத் தரும் வல்லமை கொண்டவை. தமிழ்நாட்டில் உள்ள இனங்களில் மென்மையான கம்பளி உரோமம் தரும் ஒரே இனம் இது மட்டுமே. இந்த ஆடுகளை அழிவிலிருந்து காக்க  விலங்கு மரபியல் பாதுகாப்பு தேசிய பணியகத்தால். தேசிய திட்டம் ஒன்று செயல்படுத்தப்பட்டு வருகிறது.
விளக்கம்
இவை நடுத்தர உடலமைப்பைக் கொண்டவை. பெரும்பாலும் வெண்மை நிறத்தில் காணப்பட்டாலும், சில ஆடுகளில் உடல் மற்றும் முகம் பழுப்பு நிறத்தில் காணப்படும். இவற்றின் காதுகள் அகன்ற தொங்கங்கூடியன, பெட்டை ஆட்டுக்குக் கொம்புகள் இருக்காது. வளர்ந்த கிடா மற்றும் பெட்டை ஆடுகள் 31 கி.கி எடையுடன் இருக்கும்.
கம்பளி தரம் மற்றும் உற்பத்தி
இனம் தொடர்புடைய சில புள்ளிவிவரங்கள்: ஆறு மாதங்களுக்கு கிடைக்கும் கம்பளியின் சராசரி எடை 0,615 ± 0,028 ஒற்றை இழையின் சராசரி விட்டம் 27,34 ± 0.077 (μ) கம்பளி அடர்த்தி (செ.மீ .2) 2 199 ± 57
மேற்கோள்கள்
பகுப்பு:இந்தியாவில் தோன்றிய செம்மறி ஆட்டு இனங்கள் பகுப்பு:செம்மறி ஆடுகள் பகுப்பு:தமிழ்நாட்டில் கால்நடை வளர்ப்பு
குவெண்டின் ஃபெரேரா
குவெண்டின் ஃபெரேரா (Quentin Ferreira, பிறப்பு: திசம்பர் 28 1972), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளிலும், 22 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1996-1999 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
மணவாசி மாரியம்மன் கோயில்
மணவாசி மாரியம்மன் கோயில் தமிழ்நாட்டில் கரூர் மாவட்டம், மணவாசி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழ் மண்ணின் சாமிகள் (நூல்)
தமிழ் மண்ணின் சாமிகள் எனும் நூல் மணா என்பவரால் எழுதப்பட்டதாகும். இந்நூலை உயிர்மைப் பதிப்பகம் வெளியிட்டுள்ளது. சிறுதெய்வ வழிபாடுகள் குறித்து இந்நூல் பதிவு செய்துள்ளது.
பொருளடக்கம்
பகுப்பு:உயிர்மைப் பதிப்பக நூல்கள் பகுப்பு:நாட்டுப்புறவியல் தமிழ் நூல்கள்
2
ஆண்டு 2 (II) என்பது ஜூலியன் நாட்காட்டியில் ஞாயிற்றுக்கிழமை அல்லது திங்கட்கிழமையில் தொடங்கிய சாதாரண ஆண்டு ஆகும். அக்காலத்தில் இவ்வாண்டு "வினீசியசு மற்றும் வாருஸ் ஆகியோரின் ஆட்சி ஆண்டு" (Year of the Consulship of Vinicius and Varus) எனவும், "ஆண்டு 755" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 2 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது இரண்டாவது ஆண்டாகும். இதற்கு முந்தைய ஆண்டு கிபி 1 ஆகும்.
மேற்கோள்கள்
0er
சர்வ ஞானோத்தர உரை
சர்வஞானோத்தர உரை என்னும் நூல் சர்வ ஞானோத்தரம் என்னும் நூலுக்கு எழுதப்பட்ட உரை. உரை எழுதியவர் சிவஞான சிவாமிகள். நூலிலுள்ள 80 பாடல்களுக்கும் உரை எழுதப்பட்டுள்ளது. எழுதப்பட்ட காலம் 16ஆம் நூற்றாண்டு. சிவஞான முனிவர் 'சிவஞான சித்தியார்' என்னும் நூலுக்கு விரிவுரை ஒன்று எழுதியுள்ளார். அது 'சிவஞான பாடியம்' என்னும் பெயரில் வழங்கிவருகிறது. அதில் வரும் 6-ஆம் சூத்திர உரையில் இவ்வுரை இணைந்துள்ளது.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
புதுவிடுதி ஊராட்சி
புதுவிடுதி ஊராட்சி (Puduviduthi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1769 ஆகும். இவர்களில் பெண்கள் 887 பேரும் ஆண்கள் 882 பேரும் உள்ளனர்.
பருவ மழை (திரைப்படம்)
பருவ மழை 1978 ஆம் ஆண்டு வெளிவந்த தமிழ்த் திரைப்படமாகும். என். சங்கரன் நாயர் இயக்கத்தில் வெளிவந்த இத்திரைப்படத்தில் கமல்ஹாசன், செரினா வகாப் மற்றும் பலரும் நடித்துள்ளனர். மதனோத்ஸவம் என்ற மலையாள படம் தமிழில் பருவ மழை எனும் பெயரில் மொழி மாற்றம் செய்யப்பட்டு 1978 ஆண்டு ஏப்ரல் 14 அன்று தமிழ்நாட்டில் வெளியிடப்பட்டது. இந்தி மொழியிலும் 'தில் கா சாதி தில்' எனும் பெயரில் மொழி மாற்றம் செய்யப்பட்டு வெளியிடப்பட்டது.
புதுவிடுதி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பருவ மழை (திரைப்படம்)
பாடல்கள்
மதனோல்சவம் (பருவமழை) படத்தில் மலையாளம் மற்றும் தமிழ் பாடல்களுக்கு சலில் சௌதுரி அவர்களால் இசையமைக்கப்பட்டது. தமிழ் பாடல் வரிகள் கண்ணதாசன் அவர்களால் எழுதப்பட்டது. மலையாள பாடல் வரிகள் ஓ. என். வி. குறுப்பு அவர்களால் எழுதப்பட்டது.
தமிழ் பாடல்
மலையாளம் பாடல்
வெளி இணைப்புகள்
பகுப்பு:1978 தமிழ்த் திரைப்படங்கள்‎ பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:இந்தியத் தமிழ்த் திரைப்படங்கள்
மகா சிவகுப்தன் பாலார்ச்சுனன்
மகா சிவகுப்தன் பாலார்ச்சுனன் (Maha-Shivagupta Balarjuna) அல்லது சிவகுப்தன், தெற்கு கோசலத்தின் பாண்டுவம்சி வம்சத்தின் மிகப் பெரிய மற்றும் சக்திவாய்ந்த மன்னன் ஆவார். இவரது ஆட்சியின் கீழ், சிர்பூர் கலாச்சார மற்றும் அரசியல் நடவடிக்கைகளில் நம்பமுடியாத வளர்ச்சியைக் கண்டது.
பெயர்
இவரது சொந்த செப்புத் தகடு கல்வெட்டுகள் இவரை மகா-சிவகுப்தன் என்று அழைக்கின்றன. மேலும் இந்த கல்வெட்டுகளின் முத்திரைகள் இவரை சிவகுப்தன் என்றும் அழைக்கின்றன; இவரது ஆட்சியின் போது வெளியிடப்பட்ட மற்ற கல்வெட்டுகள் பொதுவாக இவரை சிவகுப்தன் அல்லது பாலார்ச்சுனன் என்று அழைக்கின்றன. ஒரு கல்வெட்டு இவரை மகா-சிவகுப்தன் என்று அழைக்கிறது. பாலார்ச்சுனன் என்பது இவரது தனிப்பட்ட பெயராகவும், மகாசிவகுப்தன் என்பது இவரது முடிசூட்டுப் பெயராகவும் இருக்கலாம்.
சொந்த வாழ்க்கை
பாலார்ச்சுனன் ஹர்ஷகுப்தனுக்கும்- அவரது இராணி வசதா ஆகியோரின் மகனாவார். தனது தந்தையின் மரணத்திற்குப் பிறகு பதவிக்கு வந்தார். இவருக்கு இரணகேசரின் என்ற தம்பியும் சிவானந்தின் என்ற மகனும் இருந்தனர்.
சுவான்சாங்கின் வருகை
சீனத் துறவியும், பயணியும், யாத்ரீகருமான சுவான்சாங், இவரது ஆட்சியின் போது தெற்கு கோசலத்திற்குச் சென்றிருக்கலாம்.
மதம்
பாலார்ச்சுனன், சைவ சமயத்தைப் பின்பற்றினார். இவரது முத்திரையில் சிவனின் வாகனமான நந்தி இடம்பெற்றது. இவர் தனது தாய்வழி மாமா பாஸ்கரவர்மனின் (வசதாவின் சகோதரர்) வேண்டுகோளின் பேரில் ஒரு புத்த மடாலயத்திற்கு ஒரு கிராமத்தை வழங்கினார்.
இவருக்குப் பின்னர்
மகாசிவகுப்த பாலார்ச்சுனனுக்குப் பிறகு, சிர்பூர் அரசியல் மேடையில் அதன் முக்கியத்துவத்தை இழந்தது. இருப்பினும் கலாச்சார முக்கியத்துவம் தொடர்ந்தது. நளர்களால் வம்சமும் சில இழப்புகளைச் சந்தித்தது. தெற்கு கோசாலையின் பாண்டுவம்சிகள் இவரது மரணத்திற்குப் பிறகு வீழ்ச்சியடையத் தொடங்கினர். மேலும் இவருக்குப் பிறகு பாண்டுவம்சி மன்னர்கள் பற்றிய பதிவு எதுவும் இல்லை.
உசாத்துணை
பகுப்பு:மகாசமுந்து மாவட்டம் பகுப்பு:ஒடிசாவின் வரலாறு பகுப்பு:இந்திய அரசர்கள்
அலீசியா எம். சோடர்பர்கு
அலீசியா மார்கரிதா சோடர்பர்கு (Alicia Margarita Soderberg) (பிறப்பு: 1977) ஓர் அமெரிக்க வானியற்பியலாளர் ஆவார். இவர் ஆர்வார்டு பல்கலைக்கழகத்தில் வானியல் உதவிப் பேராசிரியராகவும் ஆர்வார்டு சுமித்சோனிய வானியற்பியல் மையத்தில் முதுமுனைவர் ஆய்வாளராகவும் உள்ளார். இவரது ஆய்வு விண்மீன் பெருவெடிப்புகளில் அமைந்துள்ளது.
இவர் போசுடனில் பிறந்தார். கேப் கோடில் அமைந்த மசாசூசட் பால்மவுத்தில் வளர்ந்தார். இங்கு இவர் மச்சாசூசட் பால்மவுத் உயர்நிலைப் பள்ளியில் படித்தார். இவர் கோடை மாதங்களில் அருகில் அமைந்த வுட்சுகோல் கடலியல் நிறுவனத்தில் கடற்கரை குளங்களில் நீர்மாசு விளைவைப் பற்றி ஆய்வு செய்துள்ளார். இவர் பேட்சு கல்லூரியில் சேர்ந்து 2000 இல் கணிதவியலிலும் இயற்பியலிலும் இளம் அறிவியல் பட்டம் பெற்றார். இவர் வானியற்பியலுக்கான ஆர்வாடு-சுமித்சோனிய மையம், அரிசோனா கிட் பீக் தேசிய வான்காணகம், சிலியில் உள்ள செரோ தொலோலோ அமெரிக்க நாட்டிடை வாண்காணகம், பியூயெர்ட்டோ இரீகோவில் உள்ள அரெசிபோ வான்காணகம், நியூமெக்சிகோவில் உள்ள இலாசு அலமாசுதேசிய ஆய்வகம் ஆகிய இடங்களில் கோடை நிகழ்ச்சித் திட்டங்களில் கலந்துகொண்டுள்ளார். இவர் பயன்முறை கணிதவியலில் கேம்பிரிட்ஜ் பலகலைக்கழகத்தில் மூதறிவியல் பட்ட்த்தைப் பெற்றார். இவருக்கு வானியற்பியல் முனைவர் பட்ட்த்தை கலிபோர்னியா தொழில்நுட்பக் கழகம் வழங்கியது. இவரது ஆய்வு வழிகாட்டி சிறீனிவாசு குல்கர்ணி ஆவார். இவரது முனைவர் பட்ட ஆய்வுரை பலோமார் வான்காணகத்திலும் மீப்பெரிய குறுக்கீட்டளவி அணியிலும் திரட்டிய நோக்கீடுகளைக் கொண்டு காம்மக் கதிர் வெடிப்புகளையும் வகை Ib,  Ic விண்மீன் பெருவெடிப்புகளை நன்கு ப்ரிதலுக்கானதாக அமைந்தது. இந்த விண்மீன் பெருவெடிப்புகள் புறப்பகுதி அல்லது புறணியிழந்த அகடுகுலையும் விண்மீன் விண்மீன் பெருவெடிப்புகளின் வகைகள் ஆகும்.
ஏரிசு விண்மீன் குழுவில் 440 மில்லியன் ஒளியாண்டுகளுக்கு அப்பால் (135 மெகா பார்செக்குகளுக்கு அப்பால்) அமைந்த GRB 060218 எனும் காம்மாக்கதிர் வெடிப்பை 2006 பிப்ரவரி 18 இல் கண்டுபிடித்த ஆய்வாளர் குழுவில் சோடர்பர்கு ஓர் உறுப்பினராவார். பிறகு இதோடு தொடர்புடைய SN2006aj எனும் விண்மீன் பெருவெடிப்பும் கண்டுபிடிக்கப்பட்டது. இந்தக் கண்டுபிடிப்பு காம்மாக்கதிர் வெடிப்புகளை விண்மீன் பெருவெடிப்புகளின் காலத்தோடு இணைப்பதற்கு நல்ல சான்றாக விளங்கியது.
சோடர்பர்கும் அவரது குழுவினரும் 2008 ஜனவரி 9 இல் நாசாவின் விரைவுக் காம்மாக்கதிர் வெடிப்புத் திட்டத்தின் எக்சு கதிர் விண்வெளித் தொலைநோக்கியின் தரவுகளைப் பயன்படுத்தி SN 2008D எனும் விண்மீன் பெருவெடிப்பை அது நிகழும்போதே கண்டுபிடித்தனர். இது 88 மில்லியன் ஒளியாண்டுகளூக்கு (27 மெகா பார்செக்குகளுக்கு) அப்பால் உள்ள NGC 2770 எனும் சுருள்பால்வெளியில் அமைந்த ஒரு முன்னோடி விண்மீனை வைத்து கண்டறியப்பட்டது. மேலும், இவர்கள் புவித்தரையிலுள்ள வான்காணகங்களையும் விண்வெளியில் சுற்றிவரும் வான்காணகங்களையும் இந்நிகழ்ச்சியைப் பதியுமாறு எச்சரித்தனர். இவர்கள் ஏற்கெனவே SN 2007uy எனும் விண்மீன் பெருவெடிப்பை நோக்க, NGC 2770 விண்மீன் பெருவெடிப்பின் நோக்கிடுகளில் ஈடுபட்டிருந்ததால், இக்குழு இந்த புது விண்மீன் பெருவெடிப்பை அது நிகழும்போதே கண்டறிய முடிந்தது.
மேற்கோள்கள்
பகுப்பு:1977 பிறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:வாழும் நபர்கள் பகுப்பு:விண்மீன் பெருவெடிப்பு கண்டுபிடிப்பாளர்கள் பகுப்பு:பெண் வானியலாளர்கள் பகுப்பு:பெண் வானியற்பியலாளர்கள்
வர்த்தக மற்றும் தொழில் துறை அமைச்சர் (இந்தியா)
வர்த்தக மற்றும் தொழில் துறை அமைச்சர் (Minister of Commerce and Industry), இந்திய அரசின் அமைச்சகர்களில் ஒருவர். இந்த அமைச்சகத்தின் நடப்பு மூத்த அமைச்சர் பியுஷ் கோயல் மற்றும் இணை அமைச்சர்கள் அனுப்பிரியா பட்டேல் மற்றும் சோம் பிரகாஷ் ஆவர்.
மேற்கோள்கள்
பகுப்பு:இந்திய அமைச்சரவை உறுப்பினர்கள்
ஆங்கிலம்
ஆங்கிலம் (English) என்பது ஒரு மேற்கு செருமானிய மொழியாகும். இது முதன்முதலில் முன்மத்திய கால இங்கிலாந்தில் பேசப்பட்டது. எனினும், இன்று உலகெங்கிலும் பரவலாகப் பேசப்படும் மொழியாகும். இம்மொழி ஐக்கிய இராச்சியம், அமெரிக்க ஐக்கிய நாடுகள், கனடா, ஆத்திரேலியா, அயர்லாந்து, நியூசிலாந்து மற்றும் சில கரீபியன் நாடுகளில் பெரும்பாலான மக்களால் முதன்மை மொழியாகப் பேசப்படுகிறது. மண்டாரின் சீனம் மற்றும் எசுப்பானிய மொழிக்கு அடுத்ததாக உலகின் மூன்றாவது பெரிய சுதேச மொழியாகவும் இது காணப்படுகிறது. மேலும் இது உலகம் முழுவதும் இரண்டாவது மொழியாகவும் பயிலப்படுகிறது. இம் மொழி ஐரோப்பிய ஒன்றியம், பல்வேறு பொதுநலவாய நாடுகள் மற்றும் ஐக்கிய நாடுகள் போன்ற பல்வேறு உலக அமைப்புக்களின் உத்தியோகபூர்வ மொழியாகவும் உள்ளது.
ஆங்கில மொழி, இன்றைய தென்கிழக்கு சுகாட்டுலாந்தில் காணப்பட்ட இங்கிலாந்தின் ஆங்கிலோ-சாக்சன் அரசுகளில் உருவானது. 17ம் நூற்றாண்டு முதல் 20ம் நூற்றாண்டு வரை பரந்திருந்த பிரித்தானியப் பேரரசின் காரணமாகவும், பின் 20ம் நூற்றாண்டின் நடுப்பகுதியிலிருந்து ஐக்கிய அமெரிக்காவினாலும்   உலகெங்கும் பரவியதோடு, சர்வதேச அரங்கில் முன்னணி பெற்ற மொழியாகவும் உருவானது. மேலும் இம்மொழி பல்வேறு பகுதிகளில் பொது மொழியாகவும் பயன்படுத்தப்படுகிறது.
வரலாற்று ரீதியாக, 5ம் நூற்றாண்டில் செருமானிய குடியேறிகளான ஆங்கிலோ-சாக்சன் இனத்தவரால் பிரித்தானியாவின் கிழக்குக் கரைக்குக் கொண்டுவரப்பட்ட, பண்டைய ஆங்கிலம் எனப்பட்ட பல்வேறு தொடர்புடைய மொழிவழக்குகளில் இருந்து பிறந்ததாகும். ஆங்கிலம் எனும் சொல்லின் மூலம் ஏங்கில்சு எனும் பெயரிலிருந்து பெறப்பட்டதாகும். இது அவ்வினத்தாரின் மூதாதையரின் தேசத்தைக் குறிக்கும் சொல்லாகும். ஆங்கிலச் சொற்களில் குறிப்பிடத்தக்களவு லத்தீன் மொழியிலிருந்தே உருவாயின. ஏனெனில் லத்தீன் மொழியே கிறித்தவ தேவாலயத்தினதும் ஐரோப்பிய அறிஞர் சமுதாயத்தினதும் பொது மொழியாகக் காணப்பட்டது. மேலும், 9ம் மற்றும் 10ம் நூற்றாண்டுகளில் இடம்பெற்ற வைக்கிங்குகளின் படையெடுப்பினால் ஆங்கிலத்தில் பண்டைய நோர்சு மொழியின் தாக்கமும் ஏற்பட்டது.
வரலாறு முழுவதும் ஏனைய பல்வேறு மொழிகளிலிருந்து சொற்களை தன்னுள் வாங்கிக்கொண்டமையினால் நவீன ஆங்கிலம் பரந்த சொல்வளமும் சிக்கலான குழப்பமான உச்சரிப்பு முறைகளையும் கொண்டுள்ளது. நவீன ஆங்கிலம் ஐரோப்பிய மொழிகள் மட்டுமல்லாது உலகின் பல்வேறு மொழிகளிலும் இருந்து சொற்களை உள்வாங்கிக் கொண்டுள்ளது. ஒக்சுபோர்ட் ஆங்கில அகராதி 250,000க்கும் அதிகமான வித்தியாசமான பல்வேறு சொற்களைப் பட்டியலிட்டுள்ளது. இவற்றில் பல தொழில்நுட்ப, விஞ்ஞான மற்றும் கொச்சைச் சொற்கள் இடம்பெறவில்லையென்பது குறிப்பிடத்தக்கது.
சொற் பிறப்பு
ஆங்கிலம் எனும் சொல் இன்றைய வட செருமனியின் சூட்லாந்தில் அமைந்துள்ள ஏங்கல் எனுமிடத்தைப் பிறப்பிடமாகக் கொண்ட செருமானிய குழுவொன்றின் பெயரான ஏங்கல் என்பதிலிருந்து பெறப்பட்டதாகும்.